<classify> Akizungumza na gazeti hili jana, Salim alisema amekuwa akiwafuatilia kwa ukaribu zaidi makipa wake hao na kujua ni wapi pana matatizo. Makipa hao ni Ivo Mapunda, Dennis Richard na Manyika Peter.Kocha Salim alisema kwa kipindi ambacho ameshakaa na makipa wake, hao amegundua kasoro zao na kisha kuanza kurekebisha kipa mmoja mmoja. Alisema ameona kuwa makipa hao wana vipaji ila kumekuwa na changamoto ndogondogo za kupewa mbinu mpya kuhusiana na nini cha kufanya kuimarisha zaidi fiziki.Hawa makipa kwa sasa ninajitahidi kuhakikisha kuwa nawaongezea zaidi na zaidi mazoezi hasa ya pumzi kwa kuwa wanaweza kuwa wazuri kwenye mbinu za udakaji, lakini wakijumuisha na mazoezi ya fiziki wanakuwa vizuri zaidi, alisema kocha huyo raia wa Kenya.Aliongeza kuwa kwa ujio wa kipa Ivo katika kikosi hicho ambaye alikuwa akikabiliwa na majeraha, kumesaidia zaidi kukiimarisha kwa kuwa kwa sasa anao makipa wote stahili. Alisema pia kuna harakati zinafanyika za kuwapata makipa wazuri zaidi kutokana na michuano ya Kombe la Kagame inayoendelea kwa sasa Dar es Salaam.Ni kwamba kuna uhitaji wa makipa na kuna kila sababu ya kuwapata makipa wazuri zaidi kwa hiyo wahusika wanaendelea kusaka vipaji kwa njia mbalimbali kwa sasa, aliongeza kocha huyo.Simba iliyomaliza msimu uliopita ikiwa nafasi ya nne, imekuwa kwenye harakati za kujiimarisha zaidi kabla ya Ligi Kuu msimu ujao, na katika kuhakikisha kuwa inatimiza azma yake hiyo, ilimchukua kocha mpya kuinoa timu hiyo, Dylan Kerr raia wa Uingereza na kuachana na Goran Kopunovic.  <topic>: MICHEZO 